Úradný vestník L 111 , 22/04/1989 S. 0034 - 0038

Fínske špeciálne vydanie: Kapitola 13 Zväzok 18 S. 0229

Švédske špeciálne vydanie: Kapitola 13 Zväzok 18 S. 0229



Smernica Rady z 13. apríla 1989, ktorou sa mení a dopĺňa smernica 76/116/EHS vzhľadom na vápnik, horčík, sodík a síru v hnojivách (89/284/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 100a, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže k postupnému zavŕšeniu vnútorného trhu až do 31. decembra 1992 sa musia prijať potrebné opatrenia; keďže vnútorný trh zahŕňa priestor bez vnútorných hraníc, v ktorom je zaručený voľný pohyb tovarov, osôb, poskytovania služieb a kapitálu; keďže v smernici Rady 76/116/EHS z 18. decembra 1975 o aproximácií právnych predpisov členských štátov o hnojivách [4], naposledy zmenenej a doplnenej smernicou 88/183/EHS [5], sú pevne určené pravidlá pre uvádzanie na trh pevných hnojív; keďže sa ukázalo ako nevyhnutné rozšíriť smernicu 76/116/EHS o hnojivá s obsahom horčíka, sodíka a síry; keďže smernica 76/116/EHS je odteraz použiteľná aj pre hnojivá, ktoré obsahujú len vápnik, horčík alebo síru, VYDALA TÚTO SMERNICU: Článok 1 Pri hnojivách EHS uvedených v prílohe I smernice 76/116/EHS je povolený údaj o obsahu horčíka, sodíka a síry, ak tieto živiny dosahujú najmenej pevne stanovené minimálne obsahy podľa článku 2 predkladanej smernice a hnojivá zodpovedajú ďalším požiadavkám v prílohe I smernice 76/116/EHS. Typové označenia budú ohraničovať uvedené údaje v článku 6, písmeno b) predkladanej smernice. Článok 2 Pri hnojivách EHS uvedených v článku 1 sa môžu obsahy horčíka, sodíka a síry udávať len vtedy, ak obsahujú: - minimálne 2 % oxidu horečnatého (MgO) alebo 1,2 % Mg, - minimálne 3 % oxidu sodného (Na2O) alebo 2,2 % Na, - minimálne 5 % anhydridu kyseliny sírovej (SO3) alebo 2 % S. Článok 3 1. V prípade tejto smernice je vápnik podľa ods. 2 ako živina len pri hnojivách typu 1 a 2 uvedených v zozname v prílohe I. Členské štáty môžu stanoviť, že obsah vápnika v hnojivách uvádzaných do obehu na ich výsostnom území, bude udávaný buď vo forme oxidu (CaO) alebo obsahu elementárneho Ca, alebo súčasne v oboch formách. Obsah oxidu vápenatého sa prepočíta na obsah vápnika podľa vzorca: vápnik (Ca) = oxid vápenatý x 0,715 2. Obsah rozpustného Ca môže byť uvedený pri kvapalných hnojivách, ktoré sú určené na postrek plodín, podľa smernice 76/116/EHS, príloha I, časť C vtedy, ak jeho obsah činí minimálne 8 % CaO (= 5,7 % Ca). Článok 4 Hnojivá, ktoré zodpovedajú predpisom tejto smernice a jej prílohám, sa môžu označovať ako "hnojivo EHS". Článok 5 Členské štáty môžu stanoviť, že obsahy horčíka, sodíka a síry u hnojív, ktoré sú uvádzané do obehu na ich výsostnom území, sa budú uvádzať: - buď vo forme oxidu (MgO, Na2O, SO3), - alebo v prvkovej forme (Mg, Na, S), - alebo súčasne v oboch formách. Obsahy oxidu sodného a oxidu síry sa prepočítajú na horčík a síru podľa vzorca: - sodík (Na) = oxid sodný (Na2O) x 0,742, - síra (S) = anhydrid kyseliny sírovej (SO3) x 0,400. Ak sa bude počítať obsah oxidu, výsledok sa uvedie na jedno desatinné miesto, prípadne zaokrúhlene. Článok 6 Stanovené údaje pre označovanie: a) údaj "hnojivo EHS" veľkými písmenami; b) označenie typov hnojív: - buď podľa prílohy I smernice 76/116/EHS za doplnenia typového označenia "s…", alebo názvy živín spadajúcich pod túto smernicu, alebo ich chemické značky. Číselné hodnoty obsahu živín spadajúcich pod smernicu 76/116/EHS sa môžu doplniť o hodnoty živín spadajúcich pod prílohu I tejto smernice, udané v zátvorkách, - alebo podľa prílohy I tejto smernice; c) zaručené obsahy pre každú živinu a zaručené obsahy ich foriem a/alebo rozpustnosti, ak sú plánované v prílohách smerníc o hnojivách. Údaj o obsahu živín v jednozložkových a viaczložkových hnojivách sa má udávať v hmotnostných percentách v celých číslach alebo prípadne na jedno desatinné miesto. Ak obsahuje hnojivo viaceré živiny, ktorých údaj je žiaduci, tak sú obsahy uvedené v nasledujúcom poradí: N, P2O5 a/alebo P, K2O a/alebo K, CaO alebo Ca, MgO a/alebo Mg, Na2O a/alebo Na, SO3 a/alebo S. Formy živín a rozpustnosti sa taktiež uvádzajú v hmotnostných percentách, ak nie je podľa prílohy I smernice 76/116/EHS výlučne predpísaný iný druh údaja tohto obsahu. Údaj o živine sa môže uviesť slovom, ako aj chemickou značkou, napr. dusík (N), fosfor (P) (P2O5), draslík (K), oxid draselný (K2O), horčík (Mg), oxid horečnatý (MgO), sodík (Na), oxid sodný (Na2O), síra (S), anhydrid kyseliny sírovej (SO3), vápnik (Ca), oxid vápenatý (CaO). Článok 7 Pre údaje o obsahu horčíka, sodíka a síry v hnojivách menovaných v článku 1 musí byť zvolený jeden z nasledujúcich údajov: - celkový obsah vyjadrený v hmotnostných percentách hnojiva, - pri plne vodorozpustných živinách bude udaný len vodorozpustný obsah, - a vodorozpustný obsah vyjadrený v hmotnostných percentách hnojiva, ak vodorozpustný tvorí najmenej 1/4 celkového obsahu. Obsah bude vždy určovaný presne určenými analytickými metódami podľa článku 8 smernice 76/116/EHS. Článok 8 Povolené tolerancie voči uvedeným hodnotám pre vápnik, horčík, sodík a síru budú pevne stanovené na 1/4 udaného obsahu týchto živín a najviac 0,9 % absolútnej hodnoty pre CaO, MgO, Na2O a SO3 alebo 0,64 % pre Ca, 0,55 % pre Mg, 0,67 % pre Na a 0,36 % pre S. Článok 9 Príloha I smernice 76/116/EHS sa zmení a doplní takto: 1. Typ hnojiva EHS, kieserit so síranom draselným, uvedený v prílohe II predkladanej smernice sa doplní do časti A - jednozložkové hnojivá, III. draselné hnojivá, ako číslo 7. 2. Typ hnojiva EHS, liadok vápenatý — roztok, uvedený v prílohe II predkladanej smernice, sa doplní do časti C — Kvapalné hnojivá, 1. jednozložkové hnojivá, ako číslo 3. Článok 10 1. Členské štáty prijmú opatrenia potrebné na dosiahnutie súladu s touto smernicou do dvanástich mesiacov od jej oznámenia [6]. Ihneď o tom budú informovať Komisiu. 2. Členské štáty oznámia Komisii znenie vnútroštátnych právnych predpisov, ktoré prijmú v oblasti upravenej touto smernicou. Článok 11 Táto smernica je adresovaná členským štátom. V Luxemburgu 13. apríla 1989 za Radu predseda P. Solbes [1] Ú. v. ES C 20, 26.1.1988, s. 5. [2] Ú. v. ES C 262, 10.10.1986, s. 82 a Ú. v. ES C 47, 27.2.1989. [3] Ú. v. ES C 134, 24.5.1988, s. 6. [4] Ú. v. ES L 24, 30.1.1976, s. 21. [5] Ú. v. ES L 83, 29.3.1988, s. 33. [6] Táto smernica bola členským štátom oznámená 17. apríla 1989. -------------------------------------------------- PRÍLOHA I ZOZNAM HNOJÍV, KTORÉ AKO HLAVNÚ ŽIVINU OBSAHUJÚ VÁPNIK, HORČÍK ALEBO SÍRU Číslo | Typové označenie | Údaje o spôsobe získania a hlavné zložky | Minimálny obsah živín (v hmotnostných percentách), údaje pre hodnotenie živín, ďalšie požiadavky | Ďalšie údaje pre typové označenie | Zaručené obsahy prvkov, formy živín a ich rozpustnosť, ďalšie kritériá | 1 | 2 | 3 | 4 | 5 | 6 | 1 | Síran vápenatý | Prírodný alebo priemyselný výrobok, ktorý obsahuje síran vápenatý v rôznych stupňoch hydratácie | 25 % CaO 35 % SO3 Vápnik a síra, hodnotené ako celkový CaO a SO3 Jemnosť mletia: sitový prepad min. 80 % pri veľkosti ôk 2 mm,prepad min. 99 % pri site s veľkosťou ôk 10 mm | Označenia môžu byť doplnené podľa obchodného úzusu | Celkový anhydrid kyseliny sírovej voliteľný: celkový oxid vápenatý | 2 | Chlorid vápenatý kvapalný (roztok) | Chemickou cestou získaný roztok chloridu vápenatého | 12 % CaO Vápnik, hodnotený ako vodorozpustný CaO | | Oxid vápenatý voliteľný: pre postrekovanie rastlín | 3 | Elementárna síra | Prírodný alebo priemyselný výrobok | 98 % S (245 % : SO3) Síra, hodnotená ako celkový SO3 | | Celkový anhydrid kyseliny sírovej | 4 | Kieserit | Banský výrobok, ktorý obsahuje ako hlavnú zložku monohydrát horečnatý (horčíka) | 24 % MgO 45 % SO3 Horčík a síra, hodnotené ako oxid horečnatý a anhydrid kyseliny sírovej, vodorozpustné | Označenia môžu byť doplnené podľa obchodného úzusu | Vodorozpustný oxid horečnatý voliteľný: vodorozpustný anhydrid kyseliny sírovej | 5 | Síran horečnatý | Obsahuje síran horečnatý (7 mol. H2O) | 15 % MgO 28 % SO3 Horčík a síra hodnotené ako oxid horečnatý a anhydrid kyseliny sírovej, vodorozpustné | Označenia môžu byť doplnené podľa obchodného úzusu | Vodorozpustný oxid horečnatý voliteľný: vodorozpustný anhydrid kyseliny sírovej | 6 | Chlorid horečnatý kvapalný (roztok) | Získaný rozpustením priemyselne vyrábaného chloridu horečnatého | 13 % MgO Ako vodorozpustný oxid horečnatý vo vode hodnotený horčík Max. obsah vápnika 3 % CaO | | Oxid horečnatý | -------------------------------------------------- PRÍLOHA II Číslo | Typové označenie | Údaje o spôsobe získania a hlavné zložky | Minimálny obsah živín (v hmotnostných percentách), údaje pre hodnotenie živín, ďalšie požiadavky | Ďalšie údaje pre typové označenie | Zaručené obsahy prvkov, formy živín a ich rozpustnosť, ďalšie kritériá | 1 | 2 | 3 | 4 | 5 | 6 | 7 | Kieserit so síranom draselným | Získaný pri úprave kieseritu pridaním síranu draselného | 8 % MgO Horčík, hodnotený ako vodorozpustný MgO 6 % K2O Draslík, hodnotený ako vodorozpustný K2O súčet MgO + K2O: 20 % Max. obsah chloridov 3 % Cl | Označenia môžu byť doplnené podľa obchodného úzusu | Vodorozpustný oxid horečnatý vodorozpustný oxid draselný voliteľný údaj obsahu chloridov, ak je menej ako 3 % Cl | 8 | Liadok vápenatý kvapalný (roztok) | Získaný rozpustením liadku amónneho vo vode | 8 % N Dusík hodnotený ako dusičnanový dusík, ktorý obsahuje najviac 1 % amoniakálneho dusíka | Podľa typového označenia môžu byť prípadne doplnené následovné údaje: pre postrek rastlínpre prípravu hnojivých roztokovpre hnojivú zálievku | Celkový dusík voliteľne: dusičnanový dusíkamoniakálny dusíkvápnik, spôsob použitia upravený podľa stĺpca 5 | --------------------------------------------------